stanford-oval/wikipedia huggingface dataset:
אברהם חיים דוד סופר

| --- | --- |

 לידה:  1877 ה'תרל"ז האימפריה האוסטרו-הונגרית דרוהוביטש, האימפריה האוסטרו-הונגרית
 פטירה:  1937 (בגיל 60 בערך) ז' בסיוון ה'תרצ"ז
 מדינה:  האימפריה האוסטרו-הונגרית גליציה, האימפריה האוסטרו-הונגרית
 מקום מגורים:  האימפריה האוסטרו-הונגרית בוריסלב, האימפריה האוסטרו-הונגרית
 כינויים נוספים:  אח"ד סופר
 פעילות בולטת:  נשיא כולל חבת ירושלים
 ידוע בשל:  עמידתו בראש כינוס רבני גליציה בלבוב – תרפ"ח
 תפקיד:  נשיא תנועת מחזיקי הדת וכולל חבת ירושלים, רב צבאי בצבא האימפריה האוסטרו-הונגרית
 תקופת כהונה:  תרס"ז–תרצ"ז
 מפלגה:  תנועת מחזיקי הדת
 השקפה דתית:  יהדות אורתודוקסית
 בת זוג:  צארטל לבית שרמן
רבי אברהם חיים דוד סופר (מכונה גם בראשי תיבות אח"ד; ולעיתים: שרייבר או בכתיב יידי: שרייבער; ה'תרל"ז, 1877 – ז' בסיוון ה'תרצ"ז, 1937) היה מעסקני היהדות האורתודוקסית בגליציה ונשיא כולל חבת ירושלים.
ביוגרפיה

נולד בדרוהוביטש לרבי יצחק לייב סופר. בצעירותו למד אצל דודו אחי-אביו רבי שמחה בונם סופר. נשא את צארטל בת ישעיה שרמן מקאשוי, והתגורר בבוריסלב, שם ניהל את העסק של אבי-אמו דוד לינדנבוים.
כאשר הוצעה לו רבנות פרשוב סירב להצעה.
פעילות ציבורית

בוועידה שנערכה בסונדובה וישנייה באלול תרס"ז לאחר פטירת אביו, בראשות רבי שלום מרדכי שבדרון ("המהרש"ם"), נבחר למלא את מקומו בראשות ארגון מחזיקי הדת וכולל גליציה, למינויו התנגדו בתחילה המהרש"ם, וגם האדמו"ר מבעלז רבי ישכר דב רוקח תמך במועמד אחר, אך האדמו"ר מצשינוב רבי שמחה ישכר בער הלברשטאם תמך בו נחרצות, והוא נבחר לבסוף.
להנהגתו של הרב סופר הייתה אופוזיציה לוחמנית. מראשיה היה מנדל ראנד, מייסד שכונת בתי ראנד. העיתון קול מחזיקי הדת שתמך בו בתחילה, שינה לאחר מכן את מגמתו והצטרף למבקריו. לעומתם, האדמו"ר מצשינוב תמך בו באופן נחרץ.
בשנת תרע"ב התאחדו כולל ויז'ניץ, כולל אנטניא וכולל קוסוב לכולל מרכזי אחד. בעקבות האיחוד תבע הכולל המאוחד לקבל את כספי התרומות לארץ ישראל מכל דרום גליציה. כתגובה לכך הוציא ראח"ד סופר לאור קונטרס בשם "תשובה כהלכה", בו קבץ מכתבים מרבנים רבים בארץ ישראל ובאירופה הקובעים שהסכסוך נדרש להכרעה בבית דין בארץ ישראל, בניגוד לתביעתם של ראשי הכולל.
בין תומכיו החזקים בפרשה זו היה רבי אליעזר סג"ל מישל.
במלחמת העולם הראשונה מונה על ידי הקיסר פרנץ יוזף לרב צבאי בצבא האוסטרו-הונגרי.
בשנת תרפ"ח נבחר כיושב ראש לכינוס רבני גליציה שנערך בלבוב.
היה מיודד עם אדמו"רי בעלז, ואף נלווה לאדמו"ר רבי ישכר דב רוקח בפגישה עם אנשי השלטון,
כך למשל האדמו"ר מגור רבי אברהם מרדכי אלתר מזכיר במכתבו שקיבל את הסברו של הרב סופר לאי הצטרפותו של האדמו"ר מבעלז לאגודת ישראל.
פטירתו

נפטר בז' בסיוון תרצ"ז.
הרב יעקב אביגדור מבוריסלב הדפיס עליו ספר הספד בשם "איה סופר" בווריסלב תרצ"ז.
בנו משה שרייבר מילא את מקומו כנשיא כולל חבת ירושלים עד לפטירתו בכ"ה בניסן תשנ"ד. טרום מלחמת העולם השנייה עלה לארץ ישראל והתגורר בבני ברק בה כיהן גם כסגן ראש העיר.
לקריאה נוספת

מאיר וונדר, אנציקלופדיה לחכמי גליציה, חלק ג', ירושלים תשמ"ו, עמ' 1054.
הערות שוליים

↑  יצחק אלפסי, החסידות וארץ ישראל, ירושלים תש"ע, עמ' 125-127.
↑  רבי שמחה ישכר בער הלברשטאם, דברי שמחה, ניו יורק תש"כ, מכתבים ל"ח-נ"א.
↑  תשובה כהלכה, דרוהוביץ, תרע"ב, באתר אוצר החכמה.
↑  בהם נמנים גם בד"ץ כוללות החסידים בירושלים בראשות רבי ליפמן דוד שובקס, ובית הדין של הפרושים בראשות רבי צבי פסח פרנק.
↑  ישראל יעקב קלפהולץ, אדמו"רי בעלז חלק ג' תל אביב תשל"ב עמ' רמא, שט.
↑  אוצר מכתבים, מכתב ס', אוגסבורג תש"ז, עמ' 73.
אח"ד סופר (משמאל), מלווה את רבי אהרן רוקח (במרכז, חבוש בקולפיק), ואת רבי דוד מנחם מאניש באב"ד (ביניהם) בבואם לכינוס הרבנים בלבוב שנת ה'תרפ"ח.
Secret (אלבום של איומי האמאסאקי)

Secret הוא האלבום השמיני של זמרת הפופ היפנית איומי האמאסאקי. האלבום יצא ב-29 בנובמבר 2006, וזיכה את הזמרת במספר פרסים נחשבים, ביניהם "אלבום השנה" לשנת 2006 ביפן.
הפקה

לפני יציאתו, תוכנן האלבום להיות מיני אלבום בעל 7 רצועות, אך בסופו של דבר השלימה האמאסאקי את האלבום לאלבום באורך מלא.
האמאסאקי סיפרה שהשיר Until that Day...‎ תוכנן להיות קטע אינסטרומנטלי (רצועה ללא מילים) שהולחן על ידי CMJK. היא אהבה את צליל הגיטרה ולכן ביקשה מהמלחין להלחין מחדש את השיר לשיר באורך מלא. מההתחלה האמאסאקי ידעה על מה בדיוק היא עומדת לכתוב, היא הודתה בקשיים שהיו לה בהתאמת רגשותיה עם הלחן של השיר ולכן ישבה בביתה וערכה לקט של מילות מפתח עד להשלמת השיר. למרות שנסיתה לשמור על השיר חיובי, השיר הציג ניצוצות של שברון לב על הסגל שלה.
הרצועה השלישית,Startin', צולמה בניו יורק. לפי האמאסאקי,  הסאונד של הסטודיו, הקל עליה את השירה, למרות האתגר שהיא נתנה לעצמה בבחירה לשיר בסגנון מסוים. האמאסאקי נהנתה מישיבות ההפקה שלה, תוך כדי ציון שמה שהביא את סגנון הקול החדש הייתה העובדה שההקלטות נערכו בניו יורק בגלל האווירה השונה.
האמאסאקי הקליטה את הרצועה השמינית, Momentum, במשך 4 ימים. זה הזמן הארוך ביותר שלקח לה להקליט שיר בכל הקריירה שלה. בדרך כלל היא נכנסת לתוך התא ומקליטה את השיר מאוד מהר, אבל עם Momentum היא בילתה כל-כך הרבה זמן בהקלטות שהיא הרגישה שהיא ישנה שם. האמאסאקי אמרה שכשהיא שומעת עכשיו את השיר היא נזכרת בהקלטות בתא והעובדה שהיא בכתה במהלך ההקלטה.
רצועת הנושא של האלבום, Secret, הייתה הרצועה האחרונה שהוקלטה מהאלבום. מכיוון שהיא השקיעה מאמצים רבים בהקלטת Momentum, איומי הבטיחה לסיים את ההקלטות של השיר בפעם אחת. אבל על ידי כך היא הפעילה על עצמה לחץ רב ובכך הלחיצה את עצמה. היא שקלה לשכוח מהשיר ולעזוב את הסטודיו בגלל הלחץ שבו הייתה נתונה מפני הגבלת הזמן להקלטת השיר, אבל היא החליטה לתת את כל-כולה.
בסיום השיר היא סיימה את ההקלטות. האמאסאקי הודתה שהיא כמעט בכתה עם הסגל שלה כי היא בעצם הצליחה להרחיב את האלבום ממיני-אלבום בעל 7 רצועות לאלבום סטודיו באורך מלא בעל 14 רצועות תוך מספר שבועות.
Secret הוא האלבום הראשון של איומי האמאסאקי שנמכר במלזיה.
רשימת השירים

Not yet – 2:01 .1
until that Day... – 4:47 .2
Startin' – 4:19 .3
1LOVE – 4:30 .4
It was – 4:09 .5
LABYRINTH – 1:43 .6
JEWEL – 4:16 .7
momentum – 4:12 .8
taskinst – 1:36 .9
Born To Be... – 4:52 .10
Beautiful Fighters – 5:12 .11
BLUE BIRD – 4:11 .12
kiss o' kill – 4:39 .13
Secret – 4:58 .14
1. (Startin' (PV
2. (Born To Be... (PV
3. (BLUE BIRD (PV
4. (Beautiful Fighters (PV
5. (JEWEL (PV
6. (1LOVE (PV
7. (momentum (PV
8. (Startin' (Making Of
9. (Born To Be... (Making Of
10. (BLUE BIRD (Making Of
11. (Beautiful Fighters (Making Of
12. (JEWEL (Making Of
13. (1LOVE (Making Of
14. (momentum (Making Of
מכירות של האלבום

ביפן נמכרו 666,393 עותקים, והאלבום נמכר במשך 18 שבועות. בשנת 2007 דיווח Avex Trax כי האלבום מכר 804,000 עותקים ביפן[דרוש מקור].
הערות שוליים

↑  טקס פרסי דיסק הזהב ביפן 2006 (יפנית)
| --- | --- |
בקרת זהויות :  MusicBrainz release group: 2f1969a3-0b8d-3ade-a2f0-4535a5abc7a2
Signs (שיר)

"Signs" הוא הסינגל השלישי של הראפר האמריקאי סנופ דוג, מתוך אלבום הסטודיו השביעי שלו, R&G (Rhythm & Gangsta): The Masterpiece. הוא הופק על ידי הצמד הנפטונז, ומשתתפים בו הזמרים ג'סטין טימברלייק וצ'ארלי וילסון.
גרסה ערוכה של השיר הופיעה בסרט "נחשו מי" (2005), שבו מככבים אשטון קוצ'ר וברני מק. הסינגל הגיע למקום השני במצעד הסינגלים הבריטי והפך לפופולרי מאוד ברחבי העולם. הקליפ לשיר בוים על ידי פול הנטר, והוא צולם בחדר כושר ובקזינו בלאס וגאס, נבדה. הקליפ לשיר הוא היה המושמע ביותר בשנת 2005 בערוץ The Box שבבריטניה.
היסטוריית מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 5 |  |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 7 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 46 |  |
|  ארצות הברית | מצעד השירים הקצביים | 24 |  |
|  ארצות הברית | מצעד הפופ איירפליי | 17 |  |
|  גרמניה | GfK – טופ 100 | 3 |  |
|  דנמרק | היטליסטן | 3 |  |
|  דרום אפריקה | אנטרטיינמנט מוניטורינג אפריקה | 3 |  |
|  הולנד | מצעד 40 הסינגלים ההולנדיים | 4 |  |
|  הונגריה | Rádiós Top 40 | 25 |  |
|  הממלכה המאוחדת | מצעד הסינגלים הבריטי | 2 |  |
|  יוון | IFPI Greece | 8 |  |
|  יפן | יפן הוט 100 | 65 |  |
|  ניו זילנד | המצעד הניו זילנדי הרשמי | 4 |  |
|  צרפת | SNEP | 13 |  |
|  קנדה | קנדה הוט 100 | 60 |  |
|  שוודיה | סוורייטופליסטן | 58 |  |
|  שווייץ | המצעד השווייצרי | 5 |  |
STS-121

STS-121, היא טיסה של מעבורת החלל דיסקברי לתחנת החלל הבינלאומית.
מטרותיה העיקריות של המשימה הן לבחון את בטיחות הטיסה ולשפר טכניקות לבחינת מצב המעבורת בעקבות אסון משימת STS-107 (אסון הקולומביה), בנוסף לחדש אספקה, ציוד, ולהביא את האסטרונאוט תומאס רייטר מטעם סוכנות החלל האירופאית לתחנת החלל הבינלאומית.
המעבורת הייתה אמורה לצאת ב-1 ביולי 2006 אך השיגור נדחה פעמיים בגלל תנאי מזג האוויר באזור השיגור, פלורידה. ניסיון השיגור השלישי התבצע בהצלחה ב-4 ביולי 2006 בשעה 14:37:55, לפי שעון מזרח ארצות הברית.
משימה זו הייתה הראשונה בתוכנית מעבורות החלל שהמריאה ביום העצמאות של ארצות הברית.
צוות

מפקד המשימה: ארצות הברית סטיבן לינדזי
טייס:ארצות הברית מארק קלי
מומחה למשימה:ארצות הברית מייקל פוסום (Michael E. Fossum)
מומחה למשימה:בריטניה פירס סלרס (Piers Sellers)
מומחית למשימה:ארצות הברית ליסה נוֹואק
מומחית מטען:ארצות הברית סטפני וילסון
צוות > ממריא לתחנת החלל (הצוות ה-13)

מהנדס טיסה:גרמניה תומאס רייטר
תומאס רייטר הגרמני, מסוכנות החלל האירופית, תוכנן להצטרף לצוות ה-11 בתחנת החלל, אך מכיוון שהשיגור של משימה זו נדחה (בגלל אסון הקולומביה נדחה השיגור ב-3 וחצי שנים) הוא הצטרף לצוות ה-13 בתחנה והגדיל את הצוות לשלושה אנשים. לאחר איבוד הקולומביה הוחלט להסתפק בשני אנשי צוות בלבד, כדי לחסוך באספקה ומשאבים בשל העובדה שלא היו טיסות מעבורת סדירות לתחנה אחרי האסון.
האסטרונאוט הבריטי, פירס סלרס, מחליף את קרלוס נורייגה שבמקור שובץ לטיסת STS-121.
המשימה

בזמן משימת STS-121 לתחנת החלל הבינלאומית, הצוות היה צריך להמשיך בניסויים של ציוד חדש ונוהלים שיספקו בטיחות טיסה גבוהה יותר בעתיד, דבר שיאפשר להעלאת מטען רב יותר על המעבורת.
לאחר אסון הקולומביה חשבו בנאס"א כי נדרשות שתי טיסות ניסוי. STS-114 הייתה הראשונה שבהן ובוצעה ב-26 ביולי 2005.
לפני האסון שובצה הקולומביה למשימות STS-121 ו-STS-118. משימת STS-118 גם היא הייתה מתוכננת לטוס לתחנת החלל הבינלאומית, המשימה הועברה לדיסקברי אך הוחלט לשנות למעבורת החלל אנדוור.
משימת STS-121 במקור תוכננה לקולומביה לשם תיקון ותחזוקת טלסקופ החלל האבל. בעקבות האסון בוטלה משימת STS-121 ותוכננה מחדש.
הדיסקברי שובצה למשימת STS-121, לאחר שיבוצה של "אטלנטיס" למשימת STS-114. לאחר נחיתת הדיסקברי הוחלט להשאירה גם במשימת STS-121 ואילו האטלנטיס שובצה ל-STS-115.
חלון השיגור נפתח מ-1 ביולי עד ה-19 ביולי למשך 10 דקות בכל יום.
הציוד לתחנת החלל

מקפיא (80- מעלות צלזיוס)
"מערכת עיבוד מודולרית" לניסויים ביולוגיים
מערכת חמצן גדולה יותר שתוכל בעתיד לתמוך בצוות של שישה אסטרונאוטים
מערכת אופניים חדשים לצוות בתחנה
סדר האירועים במשימה

כל השעות הן לפי שעון מזרח ארצות הברית.
סדר האירועים במשימה > ניסיונות שיגור

ב-1 ביולי עמדו כולם בלוח הזמנים הצפוי, וחלון השיגור נפתח מ-15:48:41 עד 15:53:02. ב-15:42 עצר השעון על 9 דקות מפני שהוחלט בחדר הבקרה של המשימה לא לשגר את המעבורת בגלל מזג האוויר (סופת ברקים התרחשה כ-20 ק"מ מכן השיגור).
הוחלט שניסיון השיגור הבא יהיה ב-2 ביולי בשעה 15:26.
ב-2 ביולי בשעה 9:30 בבוקר מסרה נאס"א שעל-פי חזאי המשימה, סופת הברקים תמשיך ויש 70 אחוזים שהמשימה לא תשוגר גם הפעם, 60 אחוזים שהמשימה לא תשוגר למחרת ו-40 אחוזים שהמשימה לא תשוגר ב-4 ביולי. וכך הוחלט לשגר את המשימה ב-4 ביולי 2006.
ב-4 ביולי טרם השיגור צפה מנהל השיגור כי הסיכוי לכך שמזג האוויר ימנע את השיגור עמד על 20 אחוזים בלבד.
בשעה 14:37:55 בצהריים, לפי השעון המזרחי של ארצות הברית, דיסקברי המריאה בהצלחה מקייפ קנוורל, פלורידה.
שיגור זה הוא הראשון שהתבצע ביום העצמאות של ארצות הברית.
סדר האירועים במשימה > היום הראשון למשימה

בזמן השיגור ואחריו יהיו המוניטורים מופנים לעבר קצף הבידוד של מכל הדלק החיצוני. המעבורת מצוידת במספר מצלמות חדשות שיעבירו תמונות במשך כל השיגור מכל זווית אפשרית.
שני הטילים משני צדי מכל הדלק יהיו מצוידים ב-3 מצלמות כל אחד. מצלמה אחת תיתן צילומים בזמן השיגור עד ההפרדה ממכל הדלק ושתי המצלמות האחרות יהיו בראש הטיל.
הצילומים מהטילים לא יהיו משודרים, אך יוקלטו ויוחזרו למרכז החלל קנדי. 
מצלמה נוספת תהיה על קצה מכל הדלק החיצוני, בדיוק כמו במשימת STS-114, זאת תשדר תמונות בזמן אמת לאורך כל השיגור.
לאחר היפרדות הטילים המניעים יעזבו שני האסטרונאוטים את כיסאותיהם בסיפון האמצעי כדי לצלם תמונות וקטעי וידאו של מכל הדלק החיצוני.
לאחר מכן תטוס הדיסקברי לתחנת החלל הבינלאומית.
סדר האירועים במשימה > היום השני למשימה

בדרכה לתחנת החלל הבינלאומית, מערכת Orbital Boom Sensor System שאורכה 15 מטרים כשבקצה שלה שני סוגי לייזר ומצלמת רזולוציה גבוהה בחנה את המעבורת במטרה למצוא נזקים כלשהם שעלולים היו להתרחש בזמן ההמראה. כנפי המעבורת זכו לתשומת לב גבוהה יותר בצילומים אלה.
סדר האירועים במשימה > היום השלישי למשימה

ביום השלישי למשימה המשיכה המעבורת לטוס לקראת המפגש עם תחנת החלל הבינלאומית.
לפני העגינה ביצעה הדיסקברי היפוך כדי שמצלמות תחנת החלל יוכלו לצלם את גחונה ביחד עם כל שאר חלקי המעבורת. היפוך זה בוצע גם במשימת STS-114 מתוך תקן חדש לאחר אסון הקולומביה.
מטרת הצילומים היא לראות עם המעבורת ניזוקה בזמן ההמראה ולתקנה בעודה בחלל.
בזמן ההמראה איבדה המעבורת שישה לוחות קצף בידוד, אך אף אחד מהם לא פגע במעבורת או גרם לנזק.
שבעת אנשי הצוות במעבורת עגנו בהצלחה וכבר נמצאים בתחנת החלל יחד עם שני אנשי משלחת מס' 13 לתחנת החלל הבין-לאומית ששהו שם.
סדר האירועים במשימה > היום הרביעי למשימה

ביום הרביעי למשימה (7 ביולי 2006) חובר המודול הלוגיסטי - גרסה חללית של מחסן נייד ששהה עד כה בתא המטען של המעבורת - למינעל אוויר בתחנת החלל, כדי שניתן יהיה להוציא את תכולתו ולהעבירה לתחנה. כמו כן ביצעו שלושה אסטרונאוטים במעבורת סדרת צילומים של צידה החיצוני של המעבורת תוך שימוש במצלמות המותקנות על הזרוע הרובוטית.
סדר האירועים במשימה > היום החמישי למשימה

בוצעה הליכת חלל שנמשכה יותר משבע שעות. במהלך הליכת החלל נבדקה היכולת לבצע תיקונים קטנים במגן החום של המעבורת, אם יתגלה כי הוא ניזוק בעת ההמראה; אחד האסטרונאוטים התחבר ברגליו לקצה מוט הארכה באורך 15 מטר, שחובר בקצה הזרוע הרובוטית של המעבורת, כדי לבדוק את יציבות הזרוע במצב זה. במקרה שיהיה צורך לבצע תיקונים בגחון המעבורת, יעשה שימוש בהתקן זה כדי להגיע לשם. תוצאות הבדיקה הראו שאף על פי שהזרוע מתנודדת קלות, והבלמים העוצרים את תנועתה מחליקים מעט, ניתן לעבוד בצורה זו. בנוסף, נעשו הכנות לקראת תיקון קרונית משא המותקנת על מסילה מחוץ לתחנת החלל, ואשר התקלקלה מספר חודשים קודם לכן. הקרונית תתוקן בהמשך משימה זו.
סדר האירועים במשימה > היום השביעי למשימה

במשך 6 שעות ו־40 דקות, מייקל פוסום ופירס סלרס התקינו משאבת אמוניה על הצד החיצוני של תחנת החלל, שתשמש כחלק חילוף במקרה הצורך, והשלימו את תיקון הקרונית, שתאפשר להניע את הזרוע הרובוטית של תחנת החלל לאורך התחנה.
במקביל, אנשי צוות אחרים המשיכו את פריקת האספקה ממודול המטען לאונרדו, והטענתו בציוד המיועד להחזרה לכדור הארץ.
סדר האירועים במשימה > היום התשיעי למשימה

הליכת חלל שלישית, עליה הוחלט ביום החמישי לטיסה. במהלך מעט יותר משבע שעות, ניסו שני האסטרונאוטים חומר חדש לאיטום פגיעות בשפת הכנף של המעבורת, על דוגמאות שהותקנו בתא המטען של המעבורת. האסטרונאוטים מרחו את החומר בעזרת מרית על פיסות פחמן מחוזק, מהסוג המשמש למיגון החום של שפת הכנף של המעבורת, ובדקו את תגובת החומר לטמפרטורות הקיצוניות בחלל. בעיה נוספת עמה התמודדו היא בועות גז הנוצרות בחומר, ואשר בהיעדר כוח משיכה, אינן מפעפעות למעלה, ויש צורך להוציא אותן בצורה יזומה.
הליכת החלל נוצלה גם לשתי משימות נוספות: בעזרת מצלמת תת אדום, צולמו מקרני החום של המעבורת ושל תחנת החלל, לצרכים הנדסיים, והותקן מתקן אחיזה על מכלי אמוניה המותקנים על התחנה, שיאפשר לזרוע הרובוטית של התחנה לאחוז אותם במקרה הצורך.
סדר האירועים במשימה > היום האחד-עשר למשימה

פעולות לסיום העבודה בתחנת החלל, לרבות השבת הרכיב הלוגיסטי לאונרדו לסיפון המטען של המעבורת, כשבתוכו כ-2 טונות של תוצאות ניסויים, פריטים לא נחוצים ואשפה מתחנת החלל.
סדר האירועים במשימה > היום השנים עשר למשימה

התנתקות מתחנת החלל הבינלאומית. לאחר ההנתקות, נשארה המעבורת במרחק כמה מאות מטרים מתחנת החלל בעוד הצוות בודק את צד שמאל של המעבורת בעזרת הזרוע הרובוטית, משום שלא ניתן היה לבצע זאת כאשר המעבורת עגנה בתחנה.
סדר האירועים במשימה > היום השלושה-עשר למשימה

כניסה מחדש לאטמוספירה ונחיתה במרכז החלל קנדי, למרות דליפה קלה במערכת ההידראולית שהתגלתה יומיים לפני הנחיתה.
ראו גם

משימות מעבורות החלל
הערות שוליים

↑  הארץ ושירות "", שיגור המעבורת "דיסקברי" נדחה בפעם השנייה, באתר הארץ, 2 ביולי 2006
שיגור המעבורת "דיסקברי" נדחה בפעם השנייה, באתר הארץ, 2 ביולי 2006
↑  הארץ, מעבורת החלל  "דיסקברי" תשוגר היום על  אף סדק בבידוד, באתר הארץ, 4 ביולי 2006
↑  תמרה טראובמן וסוכנויות הידיעות, שנתיים וחצי אחרי אסון הקולומביה: המעבורת דיסקברי שוגרה לחלל, באתר הארץ, 27 ביולי 2005
| משימות מעבורת החלל דיסקברי |
| --- | --- | --- |
| משימות | STS-41-D • STS-51-A • STS-51-C •STS-51-D • STS-51-G • STS-51-I • STS-26 • STS-29 • STS-33 • STS-31 • STS-41 • STS-39 • STS-48 • STS-42 • STS-53 • STS-56 • STS-51 • STS-60 • STS-64 • STS-63 • STS-70 • STS-82 • STS-85 • STS-91 • STS-95 • STS-96 • STS-103 • STS-92 • STS-102 • STS-105 • STS-114 • STS-121 • STS-116 • STS-120 • STS-124 • STS-119 • STS-128 • STS-131 • STS-133 |  |
דיסקברי מגיעה אל כן השיגור
המראת המשימה STS-121
Secret Dreams and Forbidden Fire

Secret Dreams and Forbidden Fire (בעברית: חלומות סודיים ואש אסורה) הוא אלבום האולפן השישי של הזמרת-יוצרת הוולשית בוני טיילר. האלבום יצא לאור ב-3 במאי 1986, על ידי חברת התקליטים קולומביה רקורדס. מתוך האלבום יצאו שבעה סינגלים.
עם יציאתו נכנס האלבום אל המקום הראשון במצעד האלבומים שבנורווגיה.
רקע וביקורות

ב-Kerrang! זכה האלבום לביקורת חיובית, תוך שהעניקו לו ציון של ארבעה כוכבי זהב מתוך חמישה בסך הכל. AllMusic לעומת זאת, הפנו כלפי האלבום ביקורת שלילית, תוך שהעניקו לו ציון של שני כוכבי זהב בלבד. ב-Deseret News קיבל האלבום דירוג של שלושה וחצי כוכבי זהב.
הסינגל הראשון מתוך האלבום הוא הלהיט "Holding Out for a Hero", אשר תיפקד גם כשיר הנושא של הסרט "פוטלוס".
מיקומי שיא

|   ‏‏‏  מצעדים ודירוגים (1986)> מדינה |   ‏‏‏  מצעדים ודירוגים (1986)> מצעד |   ‏‏‏  מצעדים ודירוגים (1986)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 23 |
|  אירופה | מצעד האלבומים האירופאי | 17 |
|  ארצות הברית | בילבורד 200 | 106 |
|  ארצות הברית | מצעד אלבומי הקאש-בוקס | 90 |
|  גרמניה | GfK – טופ 100 | 24 |
|  הממלכה המאוחדת | מצעד האלבומים הבריטי | 24 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 45 |
|  פינלנד | המצעדים הפיניים הרשמיים | 3 |
|  צרפת | SNEP | 15 |
|  קנדה | מצעד האלבומים הקנדי | 94 |
|  שוודיה | סוורייטופליסטן | 6 |
|  שווייץ | המצעד השווייצרי | 3 |
|   ‏‏‏  מצעדי סוף שנה (1986)> מדינה |   ‏‏‏  מצעדי סוף שנה (1986)> מצעד |   ‏‏‏  מצעדי סוף שנה (1986)> מיקום שיא |
| --- | --- | --- |
|  אירופה | מצעד האלבומים האירופאי | 66 |
Signs of a Struggle

Signs of a Struggle הוא אלבום הבכורה של הלהקה הבריטית מטאפיקס, והוא יצא לאור בשנת 2005 באירופה. הצמד ציין כי האלבום הוא השתקפות של מספר חוויות וקשיים שהם עברו. באלבום מופיע הסינגל "Big City Life", שזכה להצלחה במידה עולמית במדינות רבות (בעיקר באירופה) ובמצעדים.
רשימת השמעה

| מס' | שם | משך |
| --- | --- | --- |
| 1. | Gangster Blues (מרלון רודט)   | 4:19 |
| 2. | Big City Life (מרלון רודט, פריטש הירג'י)   | 4:00 |
| 3. | Passer By (מרלון רודט, רוס גודפרי, כריס האריסון)   | 3:33 |
| 4. | To & Fro (מרלון רודט, פריטש הירג'י)   | 4:04 |
| 5. | Everyone Around You (מרלון רודט, פריטש הירג'י)   | 4:58 |
| 6. | Clear and Present Danger (מרלון רודט, פריטש הירג'י)   | 4:20 |
| 7. | Older (מרלון רודט)   | 2:49 |
| 8. | I to You (מרלון רודט, פיל טורנלי)   | 4:21 |
| 9. | Impartial (מרלון רודט, פריטש הירג'י)   | 3:55 |
| 10. | The Means (מרלון רודט, פריטש הירג'י)   | 4:09 |
| 11. | 11.30 (Dirtiest Trick in Town) (מרלון רודט, אושיק לוי, ניל פירסון)   | 3:28 |
| 12. | The Forgotten (מרלון רודט, רוס גודפרי, כריס האריסון)   | 3:52 |
| 13. | 555 (מרלון רודט, פריטש הירג'י)   | 6:33 |
| 14. | Cool Down the Pace (מרלון רודט)   | 7:02 |
היסטוריית מצעדים

| מצעד אלבומים | דירוג שיא |
| --- | --- |
אוסטריה: #10
מצעד אלבומי אירופה: #62
בריטניה: #159
בלגיה: #32
שווייץ: #15
איטליה: #12
צרפת: #75
גרמניה: #35
אברהם אבן עזרא (אזמיר)

ערך זה עוסק ברב אחרון מאזמיר. אם התכוונתם לראשון ספרדי, ראו .
| --- | --- |
 לידה:  1690 ת"נ איזמיר, האימפריה העות'מאנית 
 פטירה:  1760  (בגיל 70 בערך) ט"ו בכסלו תקכ"א אזמיר
 מדינה:  האימפריה העות'מאנית
 מקום פעילות:  אזמיר
 תקופת הפעילות:  ? – 23 בנובמבר 1760 
 רבותיו:  רבי יעקב בן נעים, רבי מאיר דאנון
 חיבוריו:  בתי כנסיות
 אב:  ידידיה חיים
 צאצאים:  רבי שלמה אבן עזרא מחבר ספר יד שלמה
 מספר צאצאים:  4
 
שער ספר בתי כנסיות לרבי אברהם אבן עזרא
רבי אברהם אבן עזרא (בערך ת"נ, 1690 - ט"ו בכסלו תקכ"א, נובמבר 1760) היה הרב הכולל באזמיר ומחבר ספר בתי כנסיות.
תולדותיו

נולד לרב חיים ידידיה אבן עזרא, בנו של רבי אברהם אבן עזרא (הראשון). למד אצל הרב יעקב אבן נעים שהיה ככל הנראה רבו המובהק, וכן ואצל הרב מאיר דאנון (תלמידו של רבי חיים אלגאזי, בעל ספר בני חיי). כבר מגיל צעיר נחשב רבי אברהם לחכם נעלה כפי שהעידו עליו: ”כך פירש הבחור כארזים החכם הנעלה ה"ר אברהם ן' עזרא נר"ו”.
רבי אברהם מילא תפקיד חשוב כהרב הכולל, אחד משני הרבנים הראשיים של העיר. כיהן יחד עם הרב יצחק הכהן, ומתוקף תפקידו גדר גדרים בתחום הדת. ידועות לנו תקנות שונות עליהן הוא חתום, כגון תקנות בנושא "מינוי מרביץ תורה, פעילות בתי כנסת ועוד. יחד עם הרב יעקב שאול, חתם על תקנות בנושא עריכת המיסים בקהילה היהודית. בשנת תע"ד נפטר רבו ר"י אבן נעים, והוא לקח על עצמו לרכז את יצירותיו של רבו אשר היו פזורות בכתב יד, וסייע בהוצאת ספר משכנות יעקב. בשנת תקי"ט נתן הסכמה לספר אורים גדולים לרבי אברהם ישראל זאבי, שנתיים אחר כך הסכים על הספר של ידידו רבי יעקב שאול. החכמים בני הזמן, עמם עמד בקשרי ידידות, תורה ולימוד הם: רבי בנימין הלוי, רבי יעקב שאול, רבי יצחק הכהן רפאפורט, רבי חיים אבולעפיה, רבי מצליח מאיר, רבי יצחק נוניס בילימונטי, רבי אליהו חאקו בעל ספר "רוח אליהו", רבי יהודה אשכנזי בעל ספר "מחנה יאודה". גם הרב יאושע אמאדו מצטט אותו בספרו.
נודע בענוותנותו הגדולה, עד שכשהחבי"ף, מדבר על מידת הענווה בספרו נפש כל חי, מביא את רבי אברהם כדוגמה:
ענוה גדולה מכולן. שמעתי מפי מגידי אמת מהזקנים ז"ל, כי מרגלא בפומיה של מוה"ר כמוהר"ר אברהם ן' עזרא ז"ל בע"ס בתי כנסיות שהיה אומר בלשון תמיה: "אפשר שאברהם ן' עזרא יהיה כתוב בספר אדה"ר אשר הם כתובים שם דור ודור ושופטיו?" והגם דהיה שופט בעיר וראשון לכל דבר שבקדושה כי לא היה מחשיב עצמו זיע"א
רבי אברהם נפטר בט"ו בכסלו תקכ"א. אחריו נתמנו כרבני העיר הרב חיים אבולעפיה (מחבר ספר נשמת חיים) והרב יעקב אלבעלי. לרבי אברהם היו שני בנים ולפחות שתי בנות. בנו הוא הרב שלמה אבן עזרא, מחבר ספר יד שלמה.
חיבורו

בתי כנסיות (שאלוניקי תקס"ו יצא לאור מחדש - ירושלים תשנ"ז) - חידושים וביאורים על שולחן ערוך אורח חיים. לספר הסכמות מאת רבי רפאל יצחק מאיו ורבי יוסף בכ"ר חיים חזן. הספר מחולק לחלקים הקרויים בתים. חלק ראשון (סימן א - מט) נקרא בית נתיבות. חלק שני על מעשה הקרבנות (סימן נ' בש"ע) נקרא בית מטבחייא. חלק שני (סימנים נא - קל"ב) נקרא בית תפילה. חלקים נוספים בספר הם בית הכנסת על הלכות בית הכנסת, בית הלחם על הלכות סעודה, בית מנוחה על הלכות שבת, בית מועד על הלכות חגים ובית מילוא - חלק המילואים של החיבור. בספר מובאת תשובה מאת רבי חיים שלמה אבן עזרא משנת תל"ד על מינוי רבי ישראל בנבנישתי (השני) לרב העיר לאחר פטירת אביו.
לקריאה נוספת

דב הכהן, ‏תולדות רבי אברהם ן' עזרא, 'בתי כנסיות', ירושלים : מכון המאור, תשנ"ז, באתר Academia.edu
הערות שוליים

↑  בחיבורו בתי כנסיות הוא מרבה לצטט מתורת רבו זה, הן בתורה של כתב והן בתורה שבעל פה.
↑  מדרש אליהו לרבי אליהו הכהן, אזמיר תקי"ט דף ס"ח עמוד ב
↑  הקדמה לספר משכנות יעקב
↑  אוהלי יאודה, שאלוניקי תקפ"א, דף נ"ג ע"א
↑  דף כ עמוד ב'
| --- | --- |
בקרת זהויות :  NLI: 987007519212305171  LCCN: nr93009931  NLA: 46725260  VIAF: 276261095   WorldCat (עם VIAF): 276261095
Rainbow (להקה)

ערך זה עוסק בלהקה בריטית. אם התכוונתם לקהילה בשם זה, ראו .
| --- | --- |

רוני ג'יימס דיו וריצ'י בלקמור בהופעה בנורווגיה, 1977
 מקום הקמה:  הרטפורד 
 מוקד פעילות:  אנגליה
 תקופת הפעילות:  1974–1985 1993–1997 2016
 סוגה:  הארד רוק, הבי מטאל
 חברת תקליטים:  Polydor, BMG
 האתר הרשמי
 
Rainbow (עברית: קשת בענן) היא להקת הארד רוק בריטית, שנוסדה בשנת 1975 על ידי ריצ'י בלקמור, גיטריסט להקת דיפ פרפל בעבר. ההרכב המקורי, הכיל בתוכו את חברי להקת Elf (אנ'); את הסולן רוני ג'יימס דיו, את הקלידן מיקי לי סול (אנ'), את הבסיסט קרייג גרובר (אנ') ואת המתופף גארי דריסקול (אנ').